ด่วน!”ไทยพีบีเอส” พบพนง.ป่วย “โควิด” เร่งพ่นยาฆ่าเชื้อ-ติดตามผู้ใกล้ชิด สกัดการระบาด
ด่วน!"ไทยพีบีเอส" พบพนักงานป่วย "โควิด-19" เร่งพ่นยาฆ่าเชื้อ-ติดตามผู้สัมผัสใกล้ชิด สกัดการแพร่ระบาด 
ด่วน!"ไทยพีบีเอส" พบพนักงานป่วย "โควิด-19" เร่งพ่นยาฆ่าเชื้อ-ติดตามผู้สัมผัสใกล้ชิด สกัดการแพร่ระบาด
7 เม.ย. 2563

รองศาสตราจารย์วิลาสินี พิพิธกุล ผู้อํานวยการองค์การกระจายเสียงและแพร่ภาพสาธารณะแห่งประเทศไทย (ThaiPBS) ออกประกาศ ณ วันที่ 6 เม.ย.63 เรื่องพบพนักงานติดเชื้อโควิด-19 หลังจากที่ได้รับการยืนยันผลการตรวจจากแพทย์ที่โรงพยาบาลรามคําแหง และพนักงานคนดังกล่าวได้เข้ารับการรักษาที่โรงพยาบาลวิภารามชัยปราการ จ.สมุทรปราการ แล้ว
โดยพนักงานคนดังกล่าวได้เข้าปฏิบัติงานวันสุดท้ายที่ ส.ส.ท. เมื่อวันที่ 20 มีนาคม 2563 ที่ผ่านมา จากนั้นได้ลากิจและไม่ได้เข้าปฏิบัติงานที่ ส.ส.ท. อีกเลยจนถึงปัจจุบัน ซึ่งสํานักบริหารได้ทําการพ่นยาฆ่าเชื้อโรคที่ได้มาตรฐานการป้องกันและควบคุมโรค ตามมาตรการป้องกันการแพร่ระบาดของเชื้อโรคไวรัสโคโรนา 2019 (COVID – 19) ของ ส.ส.ท.ไปแล้วทุกอาคาร
นอกจากนั้น ยังได้พ่นยาเพิ่มเติมในทุกสํานักและอาคารอย่างต่อเนื่องทั้งในวันธรรมดาและวันหยุดสลับหมุนเวียนกันตลอด มาจนถึงปัจจุบัน เมื่อทราบผลเป็นที่แน่ชัดว่ามีพนักงานติดเชื้อไวรัสโคโรนา 2019 (COVID-19) สํานักบริหารก็ได้ทําความสะอาดด้วยการพ่นยาฆ่าเชื้อที่ได้มาตรฐานการป้องกันและควบคุมโรคในทุกสํานักและอาคาร โดยเฉพาะอย่างยิ่งในพื้นที่ทํางาน ชั้น 3 อาคาร A ในวันที่ 6 เม.ย. ซ้ำอีกครั้งหนึ่ง
ขณะที่สํานักทรัพยากรมนุษย์ก็ได้เก็บข้อมูลผู้สัมผัสใกล้ชิดผู้ป่วย สถานที่ที่ไป และกิจกรรมในช่วง 14 วันก่อนแสดงอาการและนําส่งมายังผู้อํานวยการ ส.ส.ท. ภายในวันนี้ เพื่อดําเนินการติดตามผู้สัมผัสใกล้ชิดกับพนักงานคนดังกล่าว ประเมินความเสี่ยงต่อการติดเชื้อและให้คําแนะนําต่อไป เนื่องจากพนักงานคนดังกล่าวไม่ได้มาปฏิบัติงานใน ส.ส.ท. เกินกว่า 15 วันแล้ว
อย่างไรก็ตาม หากมีพนักงานผู้ใดทราบว่าตนเองเป็นผู้สัมผัส ใกล้ชิดโดยตรง มีความไม่สบายใจต้องการเข้าสู่ระบบการคัดกรองหรือกักตัว ส.ส.ท. จะจัดหาที่พักเพื่ออํานวยความสะดวก และ ส.ส.ท. จะเป็นผู้ออกค่าใช้จ่าย
